ΣΥΜΦΩΝΟ ΣΥΝΕΡΓΑΣΙΑΣ 


Στην Αθήνα σήµερα, την 21/072020, 


Οι κάτωθι συμβαλλόμενοι: 

αφ’ ενός µεν 
ο ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ ΜΟΥΣΙΚΩΝ ΠΝΕΥΜΑΤΙΚΩΝ 
ΔΙΚΑΙΩΜΑΤΩΝ Η ΑΥΤΟΔΙΑΧΕΙΡΙΣΗ - ΑΣΤΙΚΟΣ ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ 
ΕΥΘΥΝΗΣ», που εδρεύει στην Αθήνα, οδός Κοραή, αρ. 3, Α.Φ.Μ.: 9099538617, 
Δ.Ο.Υ.: Δ’ ΑΘΗΝΩΝ, όπως εκπροσωπείται νομίμως για την υπογραφή της παρούσας 
από τον Γκιόκα Ιωάννη, εφεξής και χάριν συντομίας καλούμενη η 
«ΑΥΤΟΔΙΑΧΕΙΡΙΣΗ», 

αφ’ ετέρου δε 
Το ΣΩΜΑΤΕΙΟ ΕΠΑΓΓΕΛΜΑΤΙΩΝ ΚΑΦΕ ΜΠΑΡ ΚΑΙ ΚΕΝΤΡΩΝ ΔΙΑΣΚΕΔΑΣΗΣ Ν.ΞΑΝΘΗΣ 
που εδρεύει στο Ν. Ξάνθης, οδός ΑΝΘ.ΜΙΛΤ. ΓΕΩΡΓΙΟΥ αρ.24, νομίμως 
εκπροσωπούμενο για την υπογραφή της παρούσας από τον Πρόεδρο κ Δαργανάκη͵, 
εφεξής και χάριν συντοµίας καλούμενο «ΕΠΙΜΕΛΗΤΗΡΙΟ ή ΣΩΜΑΤΕΙΟ», 


συμφωνούν, συνομολογούν και κάνουν αμοιβαία αποδεκτά τα ακόλουθα: 
1. ΠΡΟΟΙΜΙΟ 


1. Π. ΑΥΤΟΔΙΑΧΕΙΡΙΣΗ, εἶναι αστικός µη κερδοσκοπικός συνεταιρισμός 
περιορισμένης ευθύνης που συστάθηκε νόμιμα, δυνάμει της Υπουργικής απόφασης 
υπ’ αριθμ. 2170/2003 (ΦΕΚ Β’ 323/18-3-2003), και λειτουργεί νόμιμα σύμφωνα µε 
τις διατάξεις του ν.2121/93 και του ν. 4481/2017 «για τη συλλογική διαχείριση 
δικαιωμάτων πνευματικής ιδιοκτησίας και συγγενικών δικαιωμάτων». Η 
ΑΥΤΟΔΙΑΧΕΙΡΙΣΗ έχει ως αποκλειστικό σκοπό τη διαχείριση και την προστασία των 
πνευματικών δικαιωμάτων επί των έργων των μελών της, ήτοι συνθετών και 


στιχουργών, εκδοτὠν/υποεκδοτών μουσικών έργων και εν γένει δικαιούχων. 


2. Τα µέλη της ΑΥΤΟΔΙΑΧΕΙΡΙΣΗΣ, συνθέτες και στιχουργοί ή κληρονόμοι αυτών ως 
πνευματικοί δημιουργοί, εκδότες/υποεκδότες μουσικών έργων και εν γένει 
δικαιούχοι, έχουν αναθέσει στην ΑΥΤΟΔΙΑΧΕΙΡΙΣΗ, κατόπιν σχετικών συμβάσεων 
ανάθεσης, µε καταπιστευτική μεταβίβαση, τις εξουσίες που απορρέουν από το 
περιουσιακό δικαίωµα της πνευματικής ιδιοκτησίας επί των έργων τους ή επί των 
ἔργων που έχουν κληρονομήσει ή/και εκπροσωπούν, µε σκοπό την προστασία και 
διαχείριση από αυτήν των δικαιωμάτων τους και την εἰσπραξη και απόδοση των 
εισπραττόµενων ποσών σε αυτούς. Ως δικαιούχος (κατόπιν µεταβιβάσεως) των 
δικαιωμάτων πνευματικής ιδιοκτησίας που της έχουν ανατεθεί από τα μέλη της 
προς διαχείριση και προστασία, η ΑΥΤΟΔΙΑΧΕΙΡΙΣΗ έχει το δικαίωµα, μεταξύ άλλων, 
σύμφωνα µε τα οριζόμενα στο άρθρο 6 παρ. 1 β). ν. 4481/2017, να καταρτίζει 
συμβάσεις µε τους χρήστες για την άδεια χρήσης/εκμετάλλευσης του 
εκπροσωπουµένου ρεπερτορίου της, τον καθορισμό της οφειλόµενης αμοιβής και 
την εἰσπραξη της αμοιβής µε σκοπό τη διανοµή στους δικαιούχους, καθώς και 
συλλογικές συμβάσεις µε ενώσεις χρηστών κατόπιν σχετικών διαπραγματεύσεων. 

3. Με την υπογραφή της παρούσας το αφετέρου συμβαλλόμενο µέρος θα 
παραδώσει κατάλογο µε τα εγγεγραμμένα μέχρι σήμερα μέλη του, ο οποίος θα 
επισυναφθεί στην παρούσα ως ΠΑΡΑΡΤΗΜΑ Α’, το οποίο αποτελεί ενιαίο και 


αναπόσπαστο μέρος της παρούσας. 


2.ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ 


2.1. Αντικείµενο της παρούσας εἰναι η ρύθμιση καταβολής των πνευματικών 
δικαιωμάτων (αμοιβής) της ΑΥΤΟΔΙΑΧΕΙΡΙΣΗΣ, για τη χρήση των μουσικών έργων 
του εκπροσωπούμενου από αυτήν ρεπερτορίου, που συνίσταται στην µε 
οποιοδήποτε τρόπο δημόσια εκτέλεση των έργων αυτών στις επιχειρήσεις που 
διατηρούν άλλως εκμεταλλεύονται τα μέλη του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ν. 
Χανίων για το χρονικό διάστηµα από 1/1/2018-31/12/2020, µε σκοπό την χορήγηση 
σε κάθε ἕνα μέλος του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, της μη 
αποκλειστικής «ΑΔΕΙΑΣ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ», σύμφωνα µε τους 
ειδικότερους όρους και προὐποθέσεις που περιέχονται στην παρούσα και τις 


οικείες διατάξεις του ν.2121/1993 και του ν.4481/2017 για τη νόμιμη ισχύ της. Τα 


μέλη του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, θα αποδεικνύουν την ιδιότητά 
τους από την σχετική έγγραφη βεβαίωση του τελευταίου. Η βεβαίωση αυτή θα 
υποβάλλεται στην ΑΥΤΟΔΙΑΧΕΙΡΙΣΗ από το κάθε μέλος του ΕΠΙΜΕΛΗΤΗΡΙΟΥ ἡ 
ΣΩΜΑΤΕΙΟΥ Ξάνθης, που θα προσχωρεί στην παρούσα. 

2.2. Λαμβάνοντας υπόψη το ισχύον σήµερα αμοιβολόγιο της ΑΥΤΟΔΙΑΧΕΙΡΙΣΗΣ (το 
οποίο είναι αναρτηµένο από την ΑΥΤΟΔΙΑΧΕΙΡΙΣΗ στον οικείο ιστότοπο 
γνωστοποίησής του στο κοινό και στον εποπτεύοντα φορέα Ο.Π.Ι.), τα µέρη 
δηλώνουν, συμφωνούν και συναποδέχονται ότι η αμοιβή (οικονομικό αντάλλαγμα) 
των πνευματικών δικαιωμάτων, η οποία οφείλεται για καθένα από τα έτη 2018, 
2019 και 2020, για το εκπροσωπούμενο από την ΑΥΤΟΔΙΑΧΕΙΡΙΣΗ ρεπερτόριο, για τη 
δημόσια εκτέλεση που πραγματοποιείται στις επιχειρήσεις που διατηρούν άλλως 
εκμεταλλεύονται τα µέλη του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, ορίζεται ως 
εξής: 

Α) Για το έτος 2018: 

Έναντι οποιουδήποτε μέλους του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, 
προσχωρήσει στην παρούσα και στη βάση ισχύοντος σήμερα αμοιβολογίου της 
ΑΥΤΟΔΙΑΧΕΙΡΙΣΗΣ εφαρμόζεται έκπτωση: 2006 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώµατα (αμοιβές) για το έτος 2018, πλέον ΦΠΑ, το 
αργότερο μέχρι καιτην 31/12/2020. 


Β) Για το έτος 2019: 
Έναντι οποιουδήποτε μέλους του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, 


προσχωρήσει στην παρούσα συμφωνία μέχρι την 30/09/2020 και στη βάση του 
ισχύοντος σήµερα αμοιβολογίου της ΑΥΤΟΔΙΑΧΕΙΡΙΣΗΣ εφαρμόζεται ἐκπτωση: 1596 
επί της προκύπτουσας συνολικής αμοιβής, εφόσον καταβληθούν και εξοφληθούν 
ολοσχερώς από τα εν λόγω µέλη, τα συνολικά αναλογούντα δικαιώµατα (αμοιβές) 
για το έτος 2019, πλέον ΦΠΑ, το αργότερο μέχρι καιτην 81/12/2020. 

Γ) Για το έτος 2020 

Έναντι οποιουδήποτε μέλους του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ {διαγραφή 
αναλόγως}, προσχωρήσει στην παρούσα συμφωνία και στη βάση του ισχύοντος 
σήμερα αμοιβολογίου της ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επί της 


προκύπτουσας συνολικής αμοιβής ,εφόσον καταβληθούν και εξοφληθούν 


ολοσχερώς από τα εν λόγω µέλη, τα συνολικά αναλογούντα δικαιώµατα (αμοιβές) 
για το έτος 2020, πλέον ΦΠΑ. Συμφωνείται ότι, λόγω των έκτακτων συνθηκῶν και 
των επιπτώσεων από τα ληφθέντα µέτρα για την αντιμετώπιση της διασποράς του 
ΟΟνΙΌ -19 µε την υποχρεωτική αναστολή της λειτουργίας καταστημάτων βάσει 
σχετικών ΚΥΑ για όσα μέλη του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, που 
αποδεδειγμένα είχαν αναστείλει την λειτουργία των καταστημάτων τους, βάσει 
σχετικών ΚΥΑ, κατά τους μήνες από Μάρτιο 2020 έως Μάιο 2020, για τον 
υπολογισμό της αναλογούσας συνολικής αμοιβής του τρέχοντος έτους (2020) δεν 
θα προσµετράται για τα εν λόγω καταστήματα το τρίμηνο αυτό χρονικό διάστηµα. 
Δ) Ο εκάστοτε ισχύων ΦΠΑ θα καταβάλλεται από τα µέλη του ΕΠΙΜΕΛΗΤΗΡΙΟΥ ή 
ΣΩΜΑΤΕΙΟΥ Ξάνθης, προς την ΑΥΤΟΔΙΑΧΕΙΡΙΣΗ στο ακέραιο, και θα βαρύνει 
αποκλειστικά και μόνον το κάθε εν λόγω μέλος. 

Ε) Με την ολοσχερή καταβολή της αμοιβής (οικονομικό αντάλλαγμα), πλέον του 
αναλογούντος ΦΠΑ, σύμφωνα µε τους όρους της παρούσας, θα εκδίδονται και τα 
αντίστοιχα νόμιμα παραστατικά από την ΑΥΤΟΔΙΑΧΕΙΡΙΣΗ και θα χορηγείται στο 
κάθε μέλος του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, η αντίστοιχη µη 
αποκλειστική «ΑΔΕΙΑ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ» της ΑΥΤΟΔΙΑΧΕΙΡΙΣΗΣ για 
τα αντίστοιχα ως άνω έτη 2018, 2019 και 2020 µε την πλήρη και ολοσχερή 
εξόφληση της αντίστοιχης αμοιβής. 

2.3, Έναντι οποιουδήποτε μέλους του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, 
προσχωρήσει στην παρούσα σύμβαση το αργότερο μέχρι την 31/12/2020 και έχει 
τηρήσει πλήρως και προσηκόντως τις προβλεπόμενες από την παρούσα σύμβαση 
υποχρεώσεις του για τα έτη 2018, 2019 και 2020, εντός του προαναφερόμενου 
ορισθέντος διαστήματος, σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ 
δεν θα διατηρεί καμία αξίωση για τον προ της 1.1.2018 χρόνο, υπό την αυτονόητη 
φυσικά προὐπόθεση, ότι το εν λόγω µέλος του ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ 
Ξάνθης ,δεν θα εξέλθει της εν προκειμένω συμφωνίας, οπότε οι παραπάνω 
αξιώσεις της ΑΥΤΟΔΙΑΧΕΙΡΙΣΗΣ θα ενεργοποιούνται άµεσα. 

2.4. Ρητά συνομολογείται ότι στην περίπτωση που οποιοδήποτε μέλος του 


ΕΠΙΜΕΛΗΤΗΡΙΟΥ ή ΣΩΜΑΤΕΙΟΥ Ξάνθης, δεν προσχωρήσει στην προκείµενη 


συμφωνία ἠ/και δεν τηρήσει πλήρως τις υποχρεώσεις του, εντός του 


προαναφερόμενου ορισθέντος διαστήματος, σύμφωνα µε τους ὀρουςτης 


παρούσας, η ΑΥΤΟΔΙΑΧΕΙΡΙΣΗ θα διεκδικήσει τα προβλεπόμενα απὀ τις οικείες 
νομοθετικές διατάξεις µε βάση το νομίμως δημοσιευμένο και ισχύον αμοιβολόγιο 
της, χωρίς να δεσμεύεται από την παρούσα συμφωνία και δη το της παρούσας 
καθορισθέν ποσοστό έκπτωσης επί των πνευματικών δικαιωμάτων (αμοιβή) της 
ΑΥΤΟΔΙΑΧΕΙΡΙΣΗΣ τόσο για τα έτη 2018, 2019 και 2020, όσο και για τα αναδρομικά 


οφειλόμενα δικαιώµατα. 
3.ΔΙΑΡΚΕΙΑ ΙΣΧΥΟΣ 


Η παρούσα αρχίζει µε την υπογραφή της παρούσας και λήγειτην 31/12/2020, χωρίς 
καμία άλλη γραπτή ή προφορική προειδοποίηση. Σιωπηρή ή προφορική παράταση 


ή ανανέωση αυτής δεν ισχύει. 
4. ΓΕΝΙΚΟΙ ΟΡΟΙ 


4.1 Οιαδήποτε τροποποίηση των όρων της παρούσης θα γίνεται µόνο µε νεότερη 
έγγραφη συμφωνία των μερών. Κάθε δικόγραφο, έγγραφο, ἡ εξώδικος επιστολή που 
αφορά στο παρόν θα κοινοποιείται νόμιμα στις διευθύνσεις που δηλώνονται 
εκατέρωθεν στην αρχή του παρόντος. Ὅλοι δε οι όροι της παρούσας ορίζονται ως 
ουσιώδεις και η παραβίασή τους συνιστά λόγο καταγγελίας του παρόντος 

4.2. Το ΕΠΙΜΕΛΗΤΗΡΙΟ ή ΣΩΜΑΤΕΙΟ Ξάνθης, δηλώνει ότι θα καταβάλλει κάθε 
δυνατή προσπάθεια αναλαμβάνοντας κάθε απαιτούμενη προς τούτο πρωτοβουλία 


αφενός για να ενημερώσει σχετικά µετην υπογραφή της παρούσαςτα 


| ών 


µέλη του Και αφετέρου για να συστήσει προς το σύνολο των µελών του τη 
δυνατότητα προσχώρησης στους όρους της παρούσας. 

4.3. ΤΟ ΣΩΜΑΤΕΙΟ θα χορηγεί τη σχετική βεβαίωση στο μέλος του που επιθυμεί να 
επωφεληθεί από τους όρους της παρούσας. 

4.4. Σε περίπτωση απρόοπτης μεταβολής συνθηκὠν όπως ύπαρξης ενός ενιαίου 
συλλογικού οργανισμού συλλογικής διαχείρισης, η διοίκηση του ενιαίου φορέα βα 
συμφωνήσει νέα σύμβαση µε το ΣΩΜΑΤΕΙΟ. Σε τυχόν περίπτωση σημαντικής 
αύξησης του εκπροσωπούμενου ρεπερτορίου της ΑΥΤΟΔΙΑΧΕΙΡΙΣΗΣ κατά τη. 
διάρκεια ισχύος της παρούσας η ΑΥΤΟΔΙΑΧΕΙΡΙΣΗ θα αναπροσαρμόσει το 
αμοιβολόγιο της, ενη µερώνοντας έγκαιρα το ΣΩΜΑΤΕΙΟ. 


Το παρόν συντάχτηκε σε δυο ακριβή πρωτότυπα, και αφού αναγνώστηκε και 
επιβεβαιώθηκε το περιεχόµενο αυτής χωρίς καμία αντίρρηση, υπογράφτηκε και απὀ 


τα δύο µέρη χωρίς καμία επιφύλαξη ως κατωτέρω. 


ΠΙΑ ΤΗΝ ΑΥΤΟΔΙΑΧΕΙΡΙΣΗ ΠΙΑ ΤΟ ΣΩΜΑΤΕΙΟ 


Γκιόκας Ιωάννης 


ΣΜΩΣ Σ ΨΛΛΟΓΙΚΗΣ 
ΤΛΟΥΣΙΚΩΝ 

